ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
வால்மார்ட்டுடன் புரிந்துணர்வு ஒப்பந்தத்தில் தேசிய சிறுதொழில் கழகம் கையெழுத்து
தேசிய சிறுதொழில் கழகத்திற்கும்  வால்மார்ட் குளோபல் சோர்சிங் இந்தியா பிரைவேட் லிமிடெட் என்னும் நிறுவனத்திற்கும் இடையிலான புரிந்துணர்வு ஒப்பந்தம் 6-ந் தேதி கையெழுத்தானது. என்எஸ்ஐசி-ன் தலைவர் மற்றும் நிர்வாக இயக்குனர் திரு கௌரங் தீட்சித், வால்மார்ட் இயக்குனர் திருமிகு பிரமீளா மல்லையா ஆகியோர் மத்திய குறு சிறு நடுத்தர தொழில்துறை அமைச்சர் திரு நாராயண் ரானே முன்னிலையில் புரிந்துணர்வு ஒப்பந்தத்தில் கையெழுத்திட்டனர்.
இந்த புரிந்துணர்வு ஒப்பந்தம் மூலம் என்எஸ்ஐசி தனது திட்டங்கள் மற்றும் சேவைகளை, பல்வேறு வளர்ச்சித் திட்டங்களில் பங்கேற்கும் குறு சிறு நடுத்தர நிறுவனங்களுக்கு வழங்கமுடியும். மேலும் எம்எஸ்எம்இக்கள் தொழில் நடுத்த தேவையான மூலதன நிதி, மொத்தக் கொள்முதல் ஆதரவு ஆகியவற்றையும் பெற முடியும். 2030-ம் ஆண்டு வாக்கில் எம்எஸ்எம்இக்கள் 2 ட்ரில்லியன் அமெரிக்க டாலர் மதிப்பிலான ஏற்றுமதியை மேற்கொள்ளவும் இந்த புரிந்துணர்வு ஒப்பந்தம் முக்கிய பங்காற்றும்.
வால்மார்ட்டில் வளர்ச்சித் திட்டம் பெருமளவிலான இந்திய எம்எஸ்எம்இக்களை விரிவுபடுத்த உதவும். அதன் மூலம் உற்பத்தி பெருகும், வளர்ச்சி அதிகரிக்கும் என்று மத்திய அமைச்சர் திரு நாராயண் ரானே கூறினார். இந்திய எம்எஸ்எம்இ துறையில், 6.3 கோடி எம்எஸ்எம்இக்கள் தற்போது உள்ளன. இவற்றில் 11 கோடிக்கும் அதிகமானோர் வேலைசெய்கின்றனர். நாட்டில் எம்எஸ்எம்இ துறை மேலும் வளர்ச்சி அடைய வால்மார்ட் ஆதரவு தொடரும் என அவர் நம்பிக்கை தெரிவித்தார்.
பிரதமர் அலுவலகம்
‘பாரத ரத்னா’ லதா மங்கேஷ்கர் மற்றும் பிரதமர் நரேந்திர மோடி- ஒரு சிறப்புப் பந்தம்
லதா மங்கேஷ்கர் அவர்களுக்கும், பிரதமர் திரு நரேந்திர மோடிக்கும் இடையிலான சிறப்புப் பந்தத்தை விளக்கும் விரிவான கட்டுரை பிரதமரின் வலைதளமான narendramodi.in.-ல் பகிரப்பட்டுள்ளது.
பிரதமரின் அலுவலகம் வெளியிட்டுள்ள டுவிட்டர் பதிவில் கூறியிருப்பதாவது;
‘’‘பாரத ரத்னா’ லதா தீதி மற்றும் பிரதமர் @narendramodi ஒரு சிறப்பு பந்தம்
https://t.co/tiSTrSm715
நமோ செயலி மூலம்’’
உள்நாட்டு விமானப் போக்குவரத்து அமைச்சகம்
விமான நிலையங்களில் சிறந்த பாதுகாப்புக்காக தொழில்நுட்பங்கள் பயன்படுத்தப்படுகின்றன
விமான நிலையங்களில் பாதுகாப்பு முறையை மேம்படுத்த பல்வேறு தொழில்நுட்பங்கள் பயன்படுத்தப்படுகின்றன. ஊழியர்கள் விமான நிலையங்களில் நுழைவதற்கான பயோ-மெட்ரிக் ஸ்மார்ட் கார்டு மற்றும் வாகனங்கள் நுழைவதற்கான ரேடியோ அதிர்வு அடையாள முறை ஆகியவை அறிமுகப்படுத்தப்பட்டுள்ளன.
விமான நிலையங்களில் உடல் பரிசோதனை கருவிகள் படிப்படியாகப் பொருத்தப்பட்டு வருகின்றன.
மாநிலங்களவையில் இன்று எழுத்துப்பூர்வமாக இதுகுறித்து விமானப் போக்குவரத்துத் துறை இணையமைச்சர் ஜென்ரல் வி கே சிங் பதிலளிகையில் இதைத் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்; https://pib.gov.in/PressReleasePage.aspx?PRID=1807631
இளைஞர் நலன் மற்றும் விளையாட்டு அமைச்சகம்
‘ஃபிட் இந்தியா இயக்கத்தின்’ 2ம் ஆண்டு தினமான 2021 ஆகஸ்ட் 29ம் தேதி அன்று, ஃபிட் இந்தியா கைப்பேசி செயலி : மத்திய விளையாட்டுத்துறை அமைச்சர் திரு அனுராக் தாகூர் தொடக்கம்
விடுதலையின் அம்ரித் மகோத்ஸவத்தின் ஒரு பகுதியாக, ‘ஃபிட் இந்தியா இயக்கத்தின் 2வது ஆண்டுவிழாவை கொண்டாட, ‘ஃபிட் இந்தியா கைப்பேசி செயலியை’ மத்திய விளையாட்டுத்துறை அமைச்சர் திரு அனுராக் சிங் தாகூர் , 2021 ஆகஸ்ட் 29ம் தேதி தொடங்கி வைக்கிறார். இந்த தொடக்க விழா தில்லியில் உள்ள மேஜர் தியான் சந்த், தேசிய ஸ்டேடியத்தில் நடைப்பெறும். இதில் இளைஞர் விவகாரம் மற்றும் விளையாட்டுத்துறை இணையமைச்சர் திரு நிஷித் பிரமனிக் கலந்து கொள்கிறார்.
இந்திய ஹாக்கி அணி கேப்டன் மன்ப்ரீத் சிங், மல்யுத்தவீரர் சங்ரம் சிங், அயஸ் மேமன், கேப்டன் ஆனி திவ்யா, பள்ளி மாணவர் மற்றும் இல்லத்தரசி ஆகியோருடன் மத்திய அமைச்சர்கள் காணொலி காட்சி மூலம் இணைவர். ஃபிட் இந்தியா செயலி தொடங்கப்பட்டபின், நிகழ்ச்சியில் பங்கேற்கும் சிலர், உடல் தகுதி குறித்த செய்முறை விளக்கம் அளிப்பர். ஸ்மார்ட் போன்களில் இந்த செயலியை பதிவிறக்கம் செய்ய முடியும். கூகுள் ப்ளே ஸ்டோர் அல்லது ஆப்பிள் ஆப் ஸ்டோர் ஆகியவற்றில், இந்த செயலியை, ஆகஸ்ட் 29ம் தேதி முதல் இலவசமாக பதிவிறக்கம் செய்ய முடியும்.
இதன் தொடக்க விழாவை, ஃபிட் இந்தியா இயக்கத்தின் முகநூல் பக்கத்தில், நேரடியாக காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749177
-----
(Visitor Counter : 259
கலாசாரத்துறை அமைச்சகம்
'கலா கும்ப்' எனும் தனித்துவ முன்முயற்சியின் கீழ் உருவாக்கப்பட்டுள்ள பிரம்மாண்டமான, கண்கவரும் ஓவியச்சுருள்கள், 2022 குடியரசு தின கொண்டாட்டங்களுக்காக ராஜபாதையில் நிறுவப்பட்டுள்ளன
'கலா கும்ப்' எனும் தனித்துவ முன்முயற்சியின் கீழ் உருவாக்கப்பட்டுள்ள பிரம்மாண்டமான, கண்கவரும் ஓவியச்சுருள்கள், 2022 குடியரசு தின கொண்டாட்டங்களுக்காக ராஜபாதையில் நிறுவப்பட்டுள்ளன. ராஜ பாதையின் இருபக்கங்களிலும் அமைக்கப்பட்டுள்ள இந்த ஓவியச்சுருள்கள் அனைவரையும் ஈர்ப்பவயாக உள்ளன. கலாச்சாரத் துறை செயலாளர் திரு கோவிநத் மோகன் இன்று ராஜபாதைக்குச் சென்று இந்த ஓவியங்களைப் பார்வையிட்டார்.
தேசத்தின் பெருமிதத்தையும் தனித்துவத்தையும் வெளிப்படுத்தும் வகையில் அமைந்துள்ள இந்த ஓவியச்சுருள்கள் நாட்டின்
பல பகுதிகளைச் சேர்ந்த மாறுபட்ட கலைவடிவங்களுடன் அமைக்கப்பட்டுள்ளன. சண்டிகர், ஒடிசா ஆகிய இரண்டு இடங்களில் நடைபெற்ற சிறப்புப் பயிலரங்குகள் அல்லது 'கலா கும்ப்'-ல் பங்கேற்ற
500க்கும் அதிகமான கலைஞர்களால் மிகவும் ஆர்வத்துடன் ஆய்வு செய்யப்பட்டு இந்த ஓவியங்கள் வரையப்பட்டுள்ளன.
இந்தப் பயிலரங்குகள் புவனேஸ்வரில் 2021 டிசம்பர் 11-17 தேதிகளிலும் சண்டிகர் சித்ரகாரா பல்கலைக்கழகத்தில் 2021 டிசம்பர் 25 முதல் 2022 ஜனவரி 2 வரையிலும் நடைபெற்றன.
சுதந்திரத்தின் 75வது ஆண்டுப் பெருவிழாவை நாம் கொண்டாடும் நேரத்தில், 750 மீட்டர் நீளமுள்ள இந்த ஓவியச்சுருள்கள் கலாச்சார அமைச்சகம் மற்றும் பாதுகாப்பு அமைச்சகத்தின் தனித்துவ முன்முயற்சியால் உருவாக்கப்பட்டுள்ளன என்று திரு கோவிந்த் மோகன் செய்தியாளர்களிடம் தெரிவித்தார். பல்வேறு பகுதிகளிலிருந்து அழைத்து வரப்பட்ட உள்ளூர் கலைஞர்களால் இந்த அற்புதமான ஓவியங்கள் வரையப்பட்டுள்ளன என்றும் இவற்றில் பெரும்பாலும் விடுதலைப் போராட்டத்தின் போற்றப்படாத நாயகர்களின் கதைகள் சித்தரிக்கப்பட்டுள்ளது என்றும் அவர் கூறினார். இந்த ஓவியச்சுருள்கள் ஒரே இந்தியா உன்னத இந்தியா என்ற உண்மையான உணர்வை வெளிப்படுத்துவதாகவும் செயலாளர் தெரிவித்தார். இவை குடியரசு தினத்திற்குப் பின் நாட்டின் பல்வேறு பகுதிகளுக்குக் கொண்டுசெல்லப்படும் என்றும் சுதந்திரத்தின் 75ஆவது ஆண்டுப் பெருவிழாவின் ஒரு பகுதியாக காட்சிப்படுத்தப்படும் என்றும் திரு கோவிந்த் மோகன் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:
https://pib.gov.in/PressReleasePage.aspx?PRID=1791242
பொருளாதார விவகாரங்களுக்கான மத்திய அமைச்சரவைக் குழு
12-ஆவது ஐந்தாண்டு திட்டத்திற்கு பின்பும் பிரதமர் கிராமசாலைகள் திட்டம் தொடர மத்திய அமைச்சரவை ஒப்புதல்
பிரதமர் கிராம சாலைகள் திட்டம் 12ஆவது ஐந்தாண்டு திட்ட காலத்திற்குப் பின்பும் தொடருவதற்கு பிரதமர் திரு. நரேந்திர மோடி தலைமையில் நடந்த பொருளாதார விவகாரங்களுக்கான மத்திய அமைச்சரவைக் குழு ஒப்புதல் வழங்கியுள்ளது. ரூ.84,934 கோடி மதிப்பில் 38,412 குடியிருப்புக்களை இணைக்க இது உதவும்.  நிதி பங்கீடு இதே முறையில் இருக்கும்.
தொழிலாளர் மற்றும் வேலைவாய்ப்பு அமைச்சகம்
அமைப்புசாரா தொழிலாளர் சங்கங்களின் தேசிய அளவிலான நிர்வாகிகளுடன் திரு பூபேந்தர் யாதவ் கலந்துரையாடல்
இதுவரை இல்லாத வகையில் ஒரு தனித்துவமான முயற்சியாக, மத்திய தொழிலாளர் நலன் மற்றும் வேலைவாய்ப்புத் துறை அமைச்சர் திரு பூபேந்தர் யாதவ், அமைப்புசாரா தொழிலாளர்களின் பிரச்னைகள் குறித்து, அமைப்புசாரா தொழிலாளர் சங்கங்களின் தேசிய அளவிலான நிர்வாகிகளுடன் இன்று காணொலி வாயிலாக கலந்துரையாடினார்.
கட்டுமானத் தொழிலாளர்கள், வீட்டுவேலைப் பணியாளர்கள், ஜவுளி ஆலைத் தொழிலாளர்கள், நகராட்சிப் பணியாளர்கள், போக்குவரத்துத் தொழிலாளர்கள், சாலையோர வியாபாரிகள், செங்கல் சூளைத் தொழிலாளர்கள், ரயில்வே கிடங்கு பணியாளர் சங்கங்களின் பிரதிநிதிகள் இந்தக் கூட்டத்தில் பங்கேற்றனர்.
அப்போது தொழிலாளர் நல அமைச்சகத்தின் இ-ஷ்ரம் இணையதளத்திற்கு பாராட்டுத் தெரிவித்த தொழிற்சங்க பிரதிநிதிகள் இந்த இணையதளம் தொழிலாளர்களுக்கு அடையாளத்தை மட்டுமின்றி கண்ணியத்தையும் ஏற்படுத்தியிருப்பதுடன் அவர்களது பாதிப்புகளைக் களையவும் உதவிகரமாக உள்ளது என்றும் தெரிவித்தனர்.
அமைச்சர் திரு பூபேந்தர் யாதவ் பேசுகையில், அமைப்புசாரா தொழிலாளர்களின் நலனுக்காகவும் மேம்பாட்டிற்காகவும் மத்திய அரசு உண்மையான அக்கறையுடன் அயராது பாடுபட்டு வருவதாக கூறினார். இந்தியாவை தற்சார்பு நாடாக மாற்றுவதற்கு, தொழிலாளர்களின் பாதுகாப்பு மற்றும் நலனை உறுதி செய்வது அவசியம் என்று குறிப்பிட்ட அவர், புலம் பெயர்ந்த தொழிலாளர்களின் கோரிக்கைகளுக்கு தீர்வு காண, நாட்டின் பல்வேறு பகுதிகளிலும் உள்ள 21 கண்காணிப்பு மையங்களுக்கு புத்துயிரூட்டப்பட்டுள்ளதாகத் தெரிவித்தார். இந்த மையங்களின் செயல்பாடு அமைச்சகத்தால் தினசரி கண்காணிக்கப்படும் என்றும் அவர் குறிப்பிட்டார்.
200 நாட்களுக்குள் சுமார் 23 கோடி அமைப்புசாரா தொழிலாளர்கள் இ-ஷ்ரம் இணையதளத்தில் பதிவு செய்திருப்பதற்கும் அவர் தமது மனமார்ந்த பாராட்டுக்களைத் தெரிவித்துக் கொண்டார். மேலும் செங்கல் சூளை, வனம் சார்ந்த தொழில்கள் மற்றும் தோட்டத்தொழிலாளர்கள் இந்த இணையதளத்தில் பதிவு செய்ய சிறப்பு முகாம்களுக்கு ஏற்பாடு செய்யப்படும் என்றும் திரு பூபேந்தர் யாதவ் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1791040
ரெயில்வே அமைச்சகம்
ரயில்வே நிறுவனங்களில் பழகுனர்களுக்கு, குறைந்தபட்ச தகுதி மதிப்பெண்கள்,மருத்துவ தரத்துக்கு உட்பட்டு, பணிநியமனத்தில் முன்னுரிமை அளிக்கப்படுகிறது
இந்திய ரயில்வே குறிப்பிட்ட பிரிவுகளில் பழகுனர் சட்டத்துக்கு உட்பட்டு 1963 ஆகஸ்ட் முதல் விண்ணப்பதாரர்களுக்கு பயிற்சி அளித்து வருகிறது. விண்ணப்பதாரர்களின் கல்வித் தகுதியின் அடிப்படையில் எந்தவித போட்டி அல்லது தேர்வு இன்றி பழகுனர்களாக எடுத்துக் கொள்ளப்படுகின்றனர். இத்தகைய விண்ணப்பதாரர்களுக்கு ரயில்வே பயிற்சி மட்டுமே அளித்து வந்த போதிலும், பயிற்சி முடித்த நபர்களுக்கு 2004 முதல் 1-ம் மட்ட பணிகளில் உதவியாளர்களாக பணியமர்த்தப்படுகின்றனர்.
பணி தேவையைக் கருத்தில் கொண்டு இவர்கள் தற்காலிக பணியாளர்களாக நியமிக்கப்படுகின்றனர். தற்காலிக ரயில்வே பணியாளர்களான இவர்களுக்கு சில பயன்கள் அளிக்கப்படுகின்றன. முறையான நடைமுறை விதிகளைக் கடைப்பிடிக்காமல் இவர்கள் நிரந்தர பணிகளில் சேர்க்கப்படமாட்டார்கள்.
இந்திய ரயில்வேயில் வெளிப்படையான, நியாயமான மாற்றங்களை செயல்படுத்துவதைக் கருத்தில் கொண்டு, 2017 முதல் 1-ம் மட்ட பணியிடங்களில், கணினி அடிப்படையிலான, தேசிய அளவிலான பொதுத்தேர்வு மூலம் அனைத்து பணி நியமனங்களும் நடைபெறுகிறது.
ரயில்வே நிறுவனங்களில் பழகுனர் பயிற்சியை நிறைவு செய்தவர்களுக்கு , குறைந்தபட்ச தகுதி மதிப்பெண்கள்,மருத்துவ தரத்துக்கு உட்பட்டு, பணிநியமனத்தில் முன்னுரிமை அளிக்கப்படுகிறது.
மேலும் விவரங்களுக்கு ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1793578
பிரதமர் அலுவலகம்
ஜெயேஷ்டா அஷ்டமியையொட்டி பிரதமர், காஷ்மீர் பண்டிட் சகோதரி, சகோதரர்கள் உட்பட அனைவருக்கும் வாழ்த்துத் தெரிவித்துள்ளார்
ஜெயேஷ்டா அஷ்டமியையொட்டி பிரதமர் திரு நரேந்திர மோடி காஷ்மீர் பண்டிட் சகோதரி, சகோதரர்கள் உட்பட அனைவருக்கும் வாழ்த்துத் தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது:
“ஜெயேஷ்டா அஷ்டமியையொட்டி என்னுடைய காஷ்மீர் பண்டிட் சகோதரி, சகோதரர்கள் உட்பட அனைவருக்கும் வாழ்த்துகளைத் தெரிவித்துக் கொள்கிறேன். அனைவரும் நலமுடனும் செழுமையாகவும் வாழ்வதற்கு மாதா கீர் பவானியை நாம் பிரார்த்திப்போம்”
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தர தொழில் நிறுவனங்களில் பெண்களின் பங்களிப்பு: தமிழகத்திற்கு வழங்கப்பட்ட நிதி விவரம்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சிறு, குறு, நடுத்தர தொழில்கள் துறை இணை அமைச்சர் திரு. பானு பிரதாப் சிங் வர்மா கீழ்காணும் தகவல்களை வழங்கினார்.
குழந்தை பாலின விகிதம் குறைந்து வருவதையும், பெண்களின் அதிகாரமளிப்பு தொடர்பான சிக்கல்களையும் தீர்க்க, பெண் குழந்தைகளை பாதுகாப்போம், பெண் குழந்தைகளை படிக்க வைப்போம் என்ற திட்டத்தை ஜனவரி 2015-ல் இந்திய அரசு அறிமுகப்படுத்தியது.
பாலின தொடர்பான அழித்தலைத் தடுப்பது, பெண் குழந்தைகளின் வாழ்வையும் பாதுகாப்பையும் உறுதி செய்தல் மற்றும் பெண் குழந்தைகளின் கல்வி மற்றும் பங்களிப்பை உறுதி செய்தல் இத்திட்டத்தின் நோக்கங்கள் ஆகும்.
சிறு, குறு மற்றும் நடுத்தர நிறுவனங்களை பதிவு செய்வதற்கான உத்யோக் ஆதார் மெமோராண்டம் தாக்கல் செய்வதற்கான முந்தைய செயல்முறையை ஜூலை 2020-ல் உத்யம் பதிவு மூலம் அரசு மாற்றியுள்ளது.
உத்யம் தளத்தில் பதிவு செய்யப்பட்ட பெண்கள் தலைமையிலான சிறு, குறு மற்றும் நடுத்தர நிறுவனங்களின் எண்ணிக்கை கணிசமாக அதிகரித்துள்ளது. 2020-21-ம் ஆண்டில் 4.9 லட்சம் பெண்கள் தலைமையிலான சிறு, குறு மற்றும் நடுத்தர நிறுவனங்கள் பதிவு செய்திருந்த நிலையில், 2021-22-ம் ஆண்டில்  சுமார் 8.59 லட்சம் பெண்கள் தலைமையிலான சிறு, குறு மற்றும் நடுத்தர நிறுவனங்கள் பதிவு செய்துள்ளன.
இந்திய ரிசர்வ் வங்கியிடம் உள்ள தரவுகளின்படி, 31.3.2021 நிலவரப்படி, நாட்டின் வணிக வங்கிகளில் உள்ள மொத்த 211.65 கோடி கணக்குகளில், 70.64 கோடி கணக்குகள் பெண்களுக்கு சொந்தமானது.
பிரதமரின் முத்ரா திட்டத்தின் கீழ் தமிழ்நாட்டில் மொத்தமுள்ள கணக்குகளில் எண்ணிக்கை 4,03,08,448 ஆகவும், ஒப்புதல் அளிக்கப்பட்ட தொகை ரூ 1,85,295 கோடி ஆகவும், வழங்கப்பட்ட தொகை ரூ 1,82,806 கோடி ஆகவும் உள்ளது.
பிரதமரின் முத்ரா திட்டத்தின் கீழ் தமிழ்நாட்டில் பெண்கள் வைத்திருக்கும் கணக்குகளின் எண்ணிக்கை 2,64,46,737 ஆகவும், ஒப்புதல் அளிக்கப்பட்ட தொகை ரூ 89,988 கோடி ஆகவும், வழங்கப்பட்ட தொகை ரூ 89,235 கோடி ஆகவும் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811828
கப்பல் போக்குவரத்து அமைச்சகம்
ஆக்ஸிஜன் மற்றும் ஆக்ஸிஜன் தொடர்பான உபகரணங்களை கொண்டுவரும் கப்பல்களுக்கு அனைத்து கட்டணங்களும் தள்ளுபடி: அனைத்து துறைமுகங்களுக்கும் மத்திய அரசு உத்தரவு
நாட்டில் மருத்துவ ஆக்ஸிஜன் மற்றும் ஆக்ஸிஜன் தொடர்பான சாதனங்களின் தேவை அதிகரித்துள்ளதை முன்னிட்டு, இவற்றை கொண்டு வரும் சரக்கு கப்பல்களுக்கு காமராஜர் துறைமுகம் உட்பட அனைத்து முக்கிய துறைமுகங்களும், கப்பல்களுக்கான கட்டணம், சேமிப்பு கிடங்கு கட்டணம் உட்பட அனைத்து வகையான கட்டணங்களையும் தள்ளுபடி செய்ய வேண்டும் என மத்திய அரசு உத்தரவிட்டுள்ளது.
மேலும், கீழ்கண்ட பொருட்களை கொண்டு வரும் கப்பல்களுக்கு, துறைமுகங்களில் இடம் அளிக்க அதிக முன்னுரிமை அளிக்கப்பட வேண்டும் என்றும் உத்தரவிடப்பட்டுள்ளது:மருத்துவ ஆக்ஸிஜன்.ஆக்ஸிஜன் டேங்குகள்ஆக்ஸிஜன் பாட்டில்கள்,பிற இடங்களுக்கு எடுத்து செல்லக்கூடிய ஆக்ஸிஜன் ஜெனரேட்டர்கள்,ஆக்ஸிஜன் செறிவூட்டிகள்,ஆக்ஸிஜன் சிலிண்டர்கள் தயாரிப்புக்கான ஸ்டீல் பைப்புகள் மற்றும் துணை சாதனங்கள்
இவற்றை கொண்டு வரும் சரக்கு கப்பல்களுக்கு அடுத்த 3 மாதங்களுக்கு அல்லது மறு உத்தரவு வரும் வரை எந்த கட்டணமும் வசூலிக்கக் கூடாது.
ஆக்ஸிஜன் தொடர்பான பொருட்களை கொண்டு வரும் கப்பல்களுக்கு, துறைமுகத்தில் அதிக முன்னுரிமை அடிப்படையில் இடமளித்து, அந்த சரக்குகளை விரைவில் கையாண்டு, துறைமுகத்தை விட்டு வெளியே செல்ல, சுங்க அதிகாரிகளுடன் ஒருங்கிணைந்து செயல்பட்டு, ஆக்ஸிஜன் தொடர்பான பொருட்களின் தடையற்ற போக்குவரத்தை உறுதி செய்ய வேண்டும் என துறைமுகக் கழகங்களின் தலைவர்கள் கேட்டுக் கொள்ளப்பட்டுள்ளனர்.
ஒருவேளை, சரக்கு கப்பல்கள் மேலே கூறப்பட்ட பொருட்களுடன், இதர சரக்குகளையும் கொண்டு வந்தால், சார்பு விகித அடிப்படையில் ஆக்ஸிஜன் தொடர்பான பொருட்களுக்கு கட்டண தள்ளுபடி அளிக்க வேண்டும்.
ஆக்ஸிஜன் தொடர்பான பொருட்களை கொண்டு வரும் கப்பல்கள் துறைமுகங்களுக்குள் நுழையும் நேரம், துறைமுகங்களில் இருந்து சரக்குகள் வெளியேறும் நேரத்தை துறைமுகம் மற்றும் கப்பல் போக்குவரத்து அமைச்சகம் கண்காணிக்கும்.
நாட்டில் கொவிட்-19 இரண்டாம் அலை நெருக்கடியை மத்திய அரசு தீவிரமாக கையாண்டு வருகிறது. அதற்கேற்ற வகையில், புதுமையான நடவடிக்கைகள் மூலம் நிலைமையை சமாளிக்க அனைத்து நடவடிக்கைகளையும் அரசு எடுத்து வருகிறது.
--------
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 192.82 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 192.82 கோடிக்கும் அதிகமான  டோஸ்கள் செலுத்தப்பட்டுள்ளன. 2,43,56,591 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.33 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,167 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,04,881.
இந்தியாவில் கடந்த 24 மணி நேரத்தில் 2,628 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,52,580 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.84 கோடி . வாராந்திரத் தொற்று 0.51 சதவீதமாக உள்ளது. தினசரித் தொற்று விகிதம் 0.58 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1828389
(
தகவல் மற்றும் ஒலிபரப்பு அமைச்சகம்
டிஜிட்டல் ஊடகத்தில் பங்கேற்பை விரிவுபடுத்துவதற்கான பூர்வாங்க உடன்பாட்டில் இந்தியாவும், வியட்நாமும் கையெழுத்திட்டுள்ளன
இந்தியா- வியட்நாம் இடையேயான பங்களிப்பை வலுப்படுத்த டிஜிட்டல் ஊடகத்துறையில் ஒத்துழைப்புக்கு வியட்நாம் தகவல் மற்றும் தொடர்புத்துறை அமைச்சர் திரு குயென் மான் ஹூங்குடன், மத்திய தகவல் ஒலிபரப்புத்துறை அமைச்சர் திரு அனுராக் தாக்கூர் இன்று பூர்வாங்க உடன்பாட்டில் கையெழுத்திட்டார்.
டிஜிட்டல் ஊடகம் மற்றும் சமுக வலைதள கட்டமைப்புகள் குறித்த கொள்கைகளை உருவாக்குவதிலும், முறைப்படுத்துவதிலும் இருநாடுகளின் ஊடக ஊழியர்கள் மற்றும் அதிகாரிகளுக்கு திறன் கட்டமைப்பு மற்றும் பயிற்சி திட்டங்களை நடத்துவதிலும் தகவல் மற்றும் அனுபவத்தைப் பகிர்ந்து கொள்ள இந்தப் பூர்வாங்க உடன்பாடு வகை செய்கிறது.
திரு தாக்கூர் இல்லத்தில் இரு அமைச்சர்களுக்கிடையே நடைபெற்ற இணக்கமான விவாதத்தில் இந்தியா- வியட்நாம் இடையேயான நட்புறவு பிரதிபலித்தது. இன்றைய சந்திப்பு புதிய தொழில்நுட்பங்களில் இருதரப்பு ஒத்துழைப்பை வடிவமைக்கும் என்று தாக்கூர் கூறினார். 2021 பிப்ரவரி முதல் அரசால் அமல்படுத்தப்படவுள்ள டிஜிட்டல் ஊடக நெறிமுறைகள் பற்றி வியட்நாம் அமைச்சரிடம் திரு தாக்கூர் எடுத்துரைத்தார்.
இரு நாடுகளின் வெற்றிக்கதைகளை எடுத்துரைக்கவும், இரு நாட்டு மக்களின் உறவுகளை வலுப்படுத்தவும், இரு நாடுகளின் சமூக பொருளாதார வளர்ச்சிகள் பற்றிய தகவல்களை ஊடகவியலாளர்கள் அறிந்து கொள்ள வசதியாகவும், திரு தாக்கூரை வியட்நாமுக்கு வருகை தருமாறு திரு ஹூங் அழைப்பு விடுத்தார்.
இந்த சந்திப்பின் போது பிரசார் பாரதியின் தலைமை நிர்வாக அதிகாரி திரு சசி சேகர் வெம்பட்டி, பத்திரிகை தகவல் அலுவலக முதன்மைத் தலைமை இயக்குனர் திரு ஜெய்தீப் பட்நாகர், தகவல் ஒலிபரப்பு அமைச்சக இணைச் செயலாளர் திரு. விக்ரம் சகாய் உள்ளிட்டோர் உடனிருந்தனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782164
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 96.82 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 18,987 பேருக்கு புதிதாக தொற்று ஏற்பட்டுள்ளது
குணமடைந்தோர் விகிதம் தற்போது 98.07 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 19,808 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,33,62,709 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் தற்போது 0.61 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 2,06,586; கடந்த 215 நாட்களில் இது மிக குறைந்த எண்ணிக்கை.
வாராந்திர பாதிப்பு விகிதம்  கடந்த 111 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 45 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 58.76 கோடி கொவிட் பரிசோதனைகள் செய்யப்பட்டுள்ளன.
நிதி அமைச்சகம்
தமிழ்நாட்டில் வருமானவரித்துறை சோதனை
நெய்வேலியைத் தலைமையிடமாகக் கொண்டு இயங்கும் சிட்பண்டு, நிதி மற்றும் ரியல் எஸ்டேட் நிறுவனத்துக்கு சொந்தமான இடங்களில் வருமான வரித்துறை 16.12.2021 அன்று சோதனை நடத்தியுள்ளது. இந்த நிறுவனம் அதன் அறக்கட்டளைகள் வாயிலாக கல்வி நிறுவனங்களையும் நடத்தி வருகிறது. நெய்வேலி, சென்னை, கோவை, நீலகிரி போன்ற நகரங்களில் உள்ள 30 இடங்களில் சோதனை நடத்தப்பட்டது.
இந்த சோதனைகளின் போது, அந்த நிறுவனத்தின் முக்கிய பிரமுகர்களால் ரகசியமாக பராமரிக்கப்பட்டு வந்த கணக்குகள் அடங்கிய கிளவுட் சர்வர்களும் கண்டுபிடிக்கப்பட்டது. இது தவிர, பல்வேறு ஆவணங்கள் மற்றும் டிஜிட்டல் ஆதாரங்களும் கைப்பற்றப்பட்டது. இந்த டிஜிட்டல் ஆதாரங்களை ஆய்வு செய்ததில், சிட்பண்டு மற்றும் முதலீடுகள் மூலம் ரொக்கமாக கிடைத்த வருமானத்தைக் குறைத்துக் காட்டியிருப்பதும் தெரியவந்துள்ளது. கணக்கில் வராத இந்தப் பணம் ரியல் எஸ்டேட் தொழிலில் முதலீடு செய்யப்பட்டிருப்பதுடன் சுமார் ரூ.250 கோடி அளவுக்கு அசையா சொத்துக்களை வாங்கியிருப்பதும் கண்டறியப்பட்டுள்ளது.
இந்த சோதனையின் போது ரூ.12 கோடிக்கும் அதிகமான ரொக்கம் கைப்பற்றப்பட்டிருப்பதுடன் மேல் விசாரணை நடைபெற்று வருவதாகவும் மத்திய நிதியமைச்சகம் தெரிவித்துள்ளது.
------
(Visitor Counter : 161
மத்திய அமைச்சரவை
உலக வர்த்தக அமைப்புக்கான இந்தியாவின் நிரந்தரக் குழு, வர்த்தகம் மற்றும் முதலீட்டு சட்டத்திற்கான மையம், மற்றும் வர்த்தகம் மற்றும் பொருளாதார ஒருங்கிணைப்புக்கான மையத்திற்கு இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
உலக வர்த்தக அமைப்புக்கான இந்தியாவின் நிரந்தரக் குழு, சர்வதேச வணிகத்திற்கான இந்திய நிறுவனத்தின் வர்த்தகம் மற்றும் முதலீட்டு சட்டத்திற்கான மையம், மற்றும் ஜெனிவாவில் உள்ள சர்வதேச மற்றும் வளர்ச்சி கல்விக்கான பட்டப்படிப்பு நிறுவனத்தில் இயங்கும் வர்த்தகம் மற்றும் பொருளாதார ஒருங்கிணைப்புக்கான மையத்திற்கு இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது.
இந்த புரிந்துணர்வு ஒப்பந்தத்தின் மூலம், சர்வதேச வர்த்தகம் மற்றும் முதலீட்டு சட்டம் ஆகிய துறைகளில் வர்த்தகம் மற்றும் முதலீட்டு சட்டத்திற்கான மையம் மற்றும் வர்த்தக துறையின் பணியாளர்களுக்கு மதிப்புமிக்க கல்வி மற்றும் ஆராய்ச்சி வாய்ப்புகள் கிடைக்கும்.
மேலும், சர்வதேச வர்த்தகத்தின் தற்போதைய விஷயங்கள் குறித்த வர்த்தகம் மற்றும் முதலீட்டு சட்டத்திற்கான மையத்தின் ஆராய்ச்சியாளர்கள், வர்த்தக துறையின் பணியாளர்கள் மற்றும் கல்வியாளர்களின் புரிதலை மேம்படுத்துவதற்கான திறன் வளர்த்தல் நடவடிக்கைகளுக்கும் இந்த புரிந்துணர்வு ஒப்பந்தம் வழிவகுக்கும். சர்வதேச வர்த்தகம் மற்றும் முதலீட்டு சட்டத்தின் இந்தியாவின் நிலைக்கு ஆதரவு கிடைக்கும்.
புரிந்துணர்வு ஒப்பந்தத்தின் மூலம் பல்வேறு அரசு துறைகளை சேர்ந்த பணியாளர்கள் பயனடைவார்கள். சர்வதேச வர்த்தகம், முதலீட்டு சட்டம் மற்றும் தொடர்புடைய துறைகளில் ஏற்பட்டு வரும் மாற்றங்கள் குறித்து ஆழமான புரிதல் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746957
------
(
பாதுகாப்பு அமைச்சகம்
2022-ம் ஆண்டு சுதந்திர தினம் கவுரவ விருதுகள்
2022 சுதந்திர தினத்தையொட்டி, வீரச்செயல்களுக்கான விருதுகளைத் தொடர்ந்து, ராணுவ பணியாளர்களுக்கான விருதுகளும் அறிவிக்கப்பட்டுள்ளன.
கீர்த்தி சக்ரா விருது ஒருவருக்கும், சவுர்ய சக்ரா விருது 8 பேருக்கும் வழங்கப்படுகிறது.
விரிவான விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleseDetail.aspx?PRID=1851857
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத் துறை செயலாளர் புதிய சின்னத்தை அறிமுகப்படுத்தியதுடன், பொன்விழா நினைவு ஆண்டைக் கொண்டாடுவதற்கான தொடர் நடவடிக்கைகளையும் அறிவித்தார்
அறிவியல் மற்றும் தொழில்நுட்பத் துறையின்  பொன்விழாவின் நினைவாக அதிகாரப்பூர்வ சின்னத்தை, அறிவியல் மற்றும் தொழில்நுட்பத் துறையின்  செயலாளர் பேராசிரியர் அசுதோஷ் சர்மா அறிமுகப்படுத்தினார். இந்த ஆண்டு அறிவியல் மற்றும் தொழில்நுட்பதுறையின் பொன்விழா ஆண்டு என்பதால், ஆண்டு முழுவதும், 15 முதல் 20 சிறப்பு விரிவுரைகளை வலைத்தளத் தொடராகவும், குறும்படங்கள் திரையிடல் போன்ற பல நடவடிக்கைகளாகவும் ஒவ்வொரு தன்னாட்சி நிறுவனங்களிலும் செயல்படுத்தத் திட்டமிடப்பட்டுள்ளது.
ஒவ்வொரு தன்னாட்சி நிறுவனமும், தங்கள் நிறுவனத்தின் தற்போதைய வசதிகள் மற்றும் இந்த நடவடிக்கைகளின் மூலம் மேற்கொள்ளும் பகுதி ஆராய்ச்சிகள் பற்றிய விழிப்புணர்வை ஏற்படுத்த தீவிரமாக பங்கேற்கவும் உள்ளீடுகளை வழங்கவும் அவர் கேட்டுக்கொண்டார்.
பேராசிரியர் அசுதோஷ் சர்மா, புதிதாக அறிமுகப்படுத்தப்பட்ட சின்னம் அறிவியல் மற்றும் தொழில்நுட்பத் துறையின் சமூக, டிஜிட்டல் மற்றும் அச்சு ஆவணங்களில் அச்சிடப்படும் என்று குறிப்பிட்டுள்ளார். தன்னாட்சி நிறுவனங்களின் அனைத்து இயக்குநர்களும் புதிதாகத் தொடங்கப்பட்ட பொன்விழா ஆண்டு சின்னத்தை நிறுவனங்களில் நடைபெறும் மாநாடுகளின் பதாகைகளில் முன்னிலைப் படுத்துமாறு அவர் கேட்டுக்கொண்டார். அறிவியல் மற்றும் தொழில்நுட்பத் துறை 50 ஆண்டுகளாக இருப்பதைப் பற்றி அதிக விழிப்புணர்வை ஏற்படுத்துவதற்காக நிறுவனங்கள் விரிவுரைத் தொடரை DST சின்னத்துடன் இணைத்து வழங்க வேண்டும் என்றும் அவர் கேட்டுக்கொண்டார்.